“ทองไทย” ดีดบวกตามตลาดโลก กังวลสถานการณ์ “โควิด” รอบใหม่-เศรษฐกิจสหรัฐส่อแววทรุดหนัก
“ทองไทย” ดีดบวกตามตลาดโลก กังวลสถานการณ์ “โควิด” รอบใหม่-เศรษฐกิจสหรัฐส่อแววทรุดหนัก
“ทองไทย” ดีดบวกตามตลาดโลก กังวลสถานการณ์ “โควิด” รอบใหม่-เศรษฐกิจสหรัฐส่อแววทรุดหนัก
12 มิ.ย. 2563

สมาคมค้าทองคำ รายงานราคาทอง (96.5%) เปิดตลาดวันนี้ (12 มิ.ย.63) เมื่อเวลา 09.26 น. ปรับขึ้น 50 บาท เมื่อเทียบกับราคาปิดวานนี้
โดยราคาทองคำแท่ง รับซื้ออยู่ที่บาทละ 25,350 บาท ขายออกที่ราคาบาทละ 25,450 บาท
ส่วนทองรูปพรรณ รับซื้ออยู่ที่บาทละ 24,892.72 บาท ขายออกที่ราคาบาทละ 25,950 บาท
ราคาทองคํา Gold spot เช้านี้เคลื่อนไหวที่บริเวณ 1,725 ดอลลาร์ หลังปิดตลาดเมื่อคืนที่ผ่านมา พุ่งขึ้น 19.1 ดอลลาร์ สู่ระดับ 1739.8 ดอลลาร์ เนื่องจากได้รับแรงหนุนจากการเข้าซื้อสินทรัพย์ปลอดภัย หลังจากตลาดหุ้นนิวยอร์กทรุดตัวลงอย่างหนัก อันเนื่องมาจากความวิตกกังวลเกี่ยวกับการแพร่ระบาดรอบสองของไวรัสโควิด-19 ในสหรัฐฯ เมื่อเว็บไซต์Worldometer และมหาวิทยาลัยจอห์น ฮอปกินส์ เปิดเผยจำนวนผู้ติดเชื้อในสหรัฐฯเพิ่มขึ้นทะลุ 2 ล้านรายแล้ว โดยรัฐนิวยอร์กมีผู้ติดเชื้อสูงสุดในประเทศ 401,333 ราย และมากกว่าทุกประเทศในโลก
ขณะที่สัญญาทองคำตลาด COMEX (Commodity Exchange) ส่งมอบเดือนส.ค. พุ่งขึ้น 19.1 ดอลลาร์ หรือ 1.11% ปิดที่ 1,739.8 ดอลลาร์/ออนซ์ สัญญาโลหะเงินส่งมอบเดือนก.ค. เพิ่มขึ้น 9.3 เซนต์ หรือ 0.52% ปิดที่ 17.889 ดอลลาร์/ออนซ์